Oliver Twist

Oliver Twist (originaltittel: Oliver Twist; or, The Parish Boy's Progress) er den andre romanen av den engelske forfatteren Charles Dickens. i 1838. Den ble opprinnelig utgitt som en føljetong i form av enkelthefter fra 1837 til 1839, og som en bok i tre bind 1838.«Oliver Twist as a three-decker», Smith College Historien følger den titulære foreldreløse Oliver Twist, som etter å ha blitt oppvokst i et arbeidshus, rømmer til London, hvor han møter en gjeng unge lommetyver ledet av den eldre kriminelle Fagin, oppdager hemmelighetene til foreldrenes opphav og får kontakt med sin gjenværende familien.

Oliver Twist skildrer uromantisk det knuslete  livet til de kriminelle og avslører den grusomme behandlingen av de mange foreldreløse barna i London på midten av 1800-tallet.Donovan, Frank (1968): The Children of Charles Dickens. London: Leslie Frewin, s. 61–62. Den alternative tittelen, The Parish Boy's Progress, henspiller på John Bunyans The Pilgrim's Progress samt de visuelle karikaturseriene fra 1700-tallet av maleren William Hogarth, A Rake's Progress og A Harlot's Progress.Dunn, Richard J. (1993): Oliver Twist: Heart and Soul (Twayne's Masterwork Series No. 118). New York: Macmillan, s. 37.

Som et tidlig eksempel på en samfunnsroman satiriserer Dickens barnearbeid, vold i nære relasjoner, rekruttering av barn som kriminelle og tilstedeværelsen av gatebarn. Romanen kan ha vært inspirert av historien om Robert Blincoe, en foreldreløs barn hvis selvbiografi A Memoir of Robert Blincoe (1832) om å jobbe som barnearbeider i en bomullsfabrikk og som ble mye lest på 1830-tallet.Waller, John (2005): The Real Oliver Twist: Robert Blincoe: A Life That Illuminates an Age. Thriplow, Cambridge: Icon Books. ISBN 978-1-84046-727-7. OCLC 191662455. Det er sannsynlig at Dickens egne erfaringer som ungdom også bidro, med tanke på at han tilbrakte to år av livet i et arbeidshus i en alder av 12 og deretter gikk glipp av noe av sin utdannelse.Dickens, Charles. Oliver Twist. Kiddy Monster Publication; s. sammendrag.

Oliver Twist har blitt utviklet til en rekke tilpasninger, deriblant filmen med samme tittel fra 1948 regissert av David Lean, med Alec Guinness i hovedrollen som Fagin; en svært vellykket musikal, Oliver! med premiere 1960, og som ble tilpasset til den Oscar-vinnende filmen med samme tittel fra 1968, og Disneys animerte spillefilm Oliver og gjengen fra 1988.«Oliver og gjengen» (Oliver & Company), IMDb

 Publikasjoner 
Med Oliver Twist kunne Dickens gi uttrykk for sin protest mot de sosiale forholdene han kjente fra sin oppvekst, og som han uttrykte i å levendegjøre det engelske fattigvesenet og den hjerteløshet som Oliver ble utsatt for. I formidlingen av den motbydelige heleren Fagin og den gale morderen Sikes står Oliver fram i kontrast, samtidig som han skrev «en framragende miljøskildring: Londons underverden står fram i sterk og skremmende belysning.» Breitholtz, Lennart (1979): Epoker og diktere. Vestens litteraturhistorie, bind 2, Gyldendal, s. 187.

Romanen ble først utgitt i månedlige avdrag, fra februar 1837 til april 1839, i magasinet Bentley's Miscellany. Det var opprinnelig ment å være en del av Dickens’ serie, The Mudfog Papers.Dickens, Charles (2003): Oliver Twist, or, The Parish Boy's Progress. Redigert av Philip Horne. Penguin Classics. ISBN 0-14-143974-2; s. 486. Ackroyd, Peter (1990): Dickens. London: Sinclair-Stevenson. ISBN 1-85619-000-5; s. 216. Illustratøren George Cruikshank tegnet et Stålstikk per måned for å illustrere hvert avdrag.Schlicke, Paul, red. (1999): Oxford Reader's Companion to Dickens. Oxford: Oxford University Press; s. 141. Romanen dukket først opp i bokform seks måneder før den første serialiseringen ble fullført, i tre bind utgitt av Richard Bentley, eieren av Bentley's Miscellany, under forfatterens pseudonym, «Boz». Utgivelsen hadde også 24 illustrasjoner av Cruikshank.

 Handling 
 Barnehjemmet 
Den foreldreløse guttungen Oliver Twist blir født i et fattighus i en by uten navn. Moren hans dør umiddelbart etter fødselen, uten å etterlate seg navn, papirer eller penger. Den lille babyen får tildelt et navn av fattighuset, og overlatt til mrs. Manns manglende omsorg, en kvinne som tjener til livets opphold ved å ha foreldreløse babyer og småbarn boende hos seg. Etter 9 år henter vaktmesteren mr. Bumble, ham tilbake til Fattighuset. Dickens gir inngående miljøskildringer av livet på fattighuset, med dårlige sanitære forhold og lite tilgang på mat. Datidens «Fattigloven» hadde bestemmelser om hvor mye (eller lite) mat beboerne i fattighusene skal få. Guttene på fattighuset er konstant sultne, og de trekker lodd om hvem som skal spørre om en ekstra porsjon havresuppe. Dette forårsaker oppstandelse blant de velfødte mennene som sitter i styret på fattighuset. Oliver blir banket opp av mr. Bumble og kastet i kjelleren. Styret bestemmer seg for at denne opprørske gutten ikke lenger kan være beboer der, og setter opp en plakat der de tilbyr en årlig godtgjørelse på 5 pund til den som kan ta Oliver som læregutt.

Slik havner Oliver til slutt hos begravelsesagenten mr. Sowerberry, en mann som behandler Oliver litt bedre enn de gjorde på fattighuset, men som har en kone som er skeptisk til alle ungene fra fattighuset. På grunn av sitt triste oppsyn får Oliver jobben å følge barnebegravelser. Den andre læregutten, Noah Claypole, er sjalu på Oliver, og erter og plager ham stadig vekk. En dag erter han ham for moren hans, og antyder at moren er en «flyfille». Det svartner for Oliver, og han slår og sparker til Noah. Noah overdramatiserer og roper til mrs. Sowerberry at Oliver prøver å drepe han. Tjenestepiken kommer støttende til, og sammen stenger de Oliver i kjelleren. De tilkaller mr. Bumble, og mr. Sowerberry kommer og banker opp Oliver. 

I denne tilstanden bestemmer Oliver seg for å rømme til London. Midt på natten legger han ut på en reise til fots som tar sju dager. Av de som har penger blir han bare latterliggjort, mens en fattig kone som nesten ikke har mat selv, deler med ham det lille hun har. 
Slik ankommer Oliver til London, utsultet og forlatt.

 Hos forbryterne 
I London venter Jack Dawkins, en gutt bedre kjent som Luringen, og som er jevngammel med Oliver. Han får mat og øl av Luringen, som tar ham med hjem der han bor, hos heleren Fagin i Londons fattigstrøk Saffron Hill. Fagin har hos seg boende en lang rekke gutter som han lærer opp til å bli mestertyver. I det øyeblikket Oliver kommer inn i huset gir det inntrykk av at de som bor der lever under elendige forhold. Oliver blir servert pølser, men han vet ikke hvordan han skal spise den, så han tar den i hånden. I huset vanker også den brutale forbryteren Bill Sikes og hans godhjertede kjæreste, Nancy.

Luringen og en annen gutt, Charley Bates, har fått i oppdrag av Fagin å lære Oliver å stjele. Under en tur i sentrum snapper Jack en lommetørkle fra en mann utenfor en bokhandel. Oliver blir så overrasket at han bare blir stående, han visste ikke at guttene var lommetyver. Offeret for lommetyveriet skriker opp at han er blitt bestjålet, og menneskene på gaten tror det er Oliver. Han prøver å flykte, men blir forfulgt av menneskemassen, slått i hodet, og bragt til politistasjonen rett ved. 

Ennå fortumlet etter slaget i hodet, får ikke Oliver til å svare da politikonstabelen spør ham om navnet hans, han er tørst, så han prøver å si at han trenger vann. For ikke å ergre dommeren svarer politikonstabelen «Sam Waters» på guttens vegne. Den noe rabiate dommeren bestemmer at Oliver skal settes til straffarbeid i tre år, selv om noe lommetørkle ikke ble funnet på ham, og det stakkars offeret ber om at Oliver må bli behandlet mildt. Plutselig stormer bokhandleren, mr. Brownlow inn og bevitner at han så selv med egne øyne at det var to gutter. Dermed blir Oliver frikjent, og mr. Brownlow tar Oliver med hjem for å stelle og pleie ham.

I Brownlows hus blir Oliver ønsket velkommen av mrs. Bedwin som vasker og steller ham. Han blir behandlet pent, og kledd i fine klær. Noen uker går det fint for Oliver. Hans lykke blir avbrutt når Fagin, redd for at Oliver skal sladre på gjengen hans, bestemmer at Oliver skal føres tilbake.

Når mr. Brownlow sender Oliver ut for å betale for noen bøker kommer Nancy, som han tidligere kjente fra gjengen, og fører ham tilbake til Fagins hule. Tyvene tar fempundsseddelen, som mr. Brownlow hadde gitt ham, og tar fra ham de nye klærne. Oliver tenker stadig på å rømme, men blir godt passet på av Fagin, Luringen og Charley. Nancy får sympati for den stakkars gutten og beskytter ham fra å bli mishandlet av Fagin og Sikes.

I et nytt forsøk på å lære Oliver opp til forbryterlivet tvinger Fagin ham til å delta i et innbrudd. Nancy går motstridende med på å rekruttere Oliver, men hun forsikrer gutten om at hun vil prøve å hjelpe ham. 

Sikes tvinger Oliver inn et lite vindu og beordrer ham til å låse opp døren, etter å ha truet med å drepe ham om han ikke samarbeider. Det hele ender galt, og Oliver blir skutt. Etter å ha blitt forlatt av Sikes ender den sårede Oliver opp hos de menneskene han gjode innbrudd hos: Rose Maylie, den snille mrs. Maylie (som ikker er i familie med Rose, men som oppdrar henne som sin niese), og Harry Maylie (mrs. Maylies sønn, som er forelsket i Rose). Overbevist om Olivers uskyld pleier Rose ham tilbake til livet.

 Mysteriet 
Imens har en mystisk mann, kalt Monks, funnet Fagin. Målet hans er å ødelegge Olivers rykte. Monks klager over Fagins forsøk på å gjøre Oliver til kriminell, og de to legger en plan for å sikre at Oliver ikke finner ut sannheten om sin fortid.

Tilbake i Olivers hjemby har mr Bumble giftet seg med mrs Corney, forstanderinnen på fattighuset. Etter en krangel med kona havner Mr Bumble på en pub der han møter Monks, som forteller ham om en gutt kalt Oliver Twist. Monks er ute etter informasjon om det som skjedde rundt fødselen. Det viser seg at mrs. Bumble er i besittelse av en medaljong og en ring som hadde tilhørt Olivers mor. Ekteparet mottar en betydelig sum av Monks for dette, og Monks kaster det i elven. Monks forteller om dette til Fagin som en del av planen om å ødelegge for Oliver, uten å vite at Nancy har overhørt samtalen og gått til Olivers velgjørere for å informere dem.

Nancy, som nå skammer seg over å ha deltatt i kidnappingen av Oliver, er også redd for guttens sikkerhet. Hun forteller Rose Maylie og mr. Brownlow og advarer dem.  Men Fagin er blitt mistenksom. En natt Nancy treffer mr. Brownlow, har Fagin bedt Luringen, nå en av Fagins menn, om å skygge henne. Da Jack forteller om Nancy, går Fagin til Bill Sikes med dette. Sikes blir så rasende at han dreper Nancy ved å slå henne med stokken sin. Han blir selv drept da han prøver å flykte fra en folkemengde. Han skal svinge seg over elva med et rep, tar et tau rundt magen og løfter Oliver. Når han kommer over og skal ta av seg tauet, tar han det oppover, over halsen. Hunden bjeffer så han skvetter og faller utfor stupet mot elva og blir hengt selv.

 Løsningen 
Monks blir tvunget av mr. Brownlow (som viser seg å være Olivers bestefar) til å avsløre sine hemmeligheter. Hans virkelige navn er Edward Leeford, og han er Olivers halvbror på farssiden, og selv om han er ektefødt er han resultatet av et kjærlighetsløst ekteskap. Olivers mor, Agnes, var deres fars virkelige kjærlighet. Mr. Brownlow har et bilde av henne, og hadde begynt å gjøre undersøkelser da han la merke til likheten mellom hennes ansikt og Olivers. Monks har brukt mange år på å lete etter sin fars barn. Ikke for å være broren hans, men for å ødelegge ham. Årsaken er at Monks ville sikre seg hele arven selv.

Det ender med at Oliver får vokse opp hos Mr. og Mrs. Brownlow, går på skole, og blir en lykkelig gutt, og glemmer sin fortid.

 Figurer i boka 
 Oliver Twist – hovedpersonen, en frittstående gutt født på et barnehjem. Han er en guttunge som er svært engasjert og veldig snill, men han er veldig naiv. Han kjenner ikke ennå til farene i verden.
 Fagin – en gammel, ondskapsfull heler som rekrutterer og trener gutter for tyverier.
 Bill Sikes – en voldelig tyv og eventuelt morder av sin kjæreste, Nancy.
 Jack Dawkins – en av Fagins ungdommer.
 Charley Bates – en annen av Fagins ungdommer.
 Nancy – Bills kjæreste; en tyv under opplæring av Fagin som lengter etter et bedre liv.
 Bullseye –  En hund, Bill Sikes trofaste følgesvenn, helt til Bill prøver å drukne han.
 Betsy – (nesten alltid kalt bare Bet) en tyv av Fagin og venn av Nancy.
 Noah Claypole –  lærling til mr. Sowerberry.
 Mr. Brownlow – Olivers bestefar, en vennlig gammel herremann.
 Mr. Monks  –  Olivers halvbror, en kriminell type som prøver å ødelegge for Olivers arv.
 Rose Maylie – som viser seg å være Olivers tante.
 Mr. Bumble – leder av barnehjem. 
 Mrs. Bumble/Mrs Corney – en enke som gifter seg med mr. Bumble.
 Mr. Sowerberry – en begravelsesbyrå som tar Oliver inn i sin tjeneste. Han er ikke en dårlig type, og liker Oliver.
 Mrs. Sowerberry –  Mr. Sowerberrys kone, som misliker Oliver, og behandler ham brutalt.
 Charlotte – tjenestepike for mrs. Sowerberry; forelsket i Noah Claypole.
 Gamfield – en ondskapsfull person.
 Fang – en hard, urettferdig person.
 Mrs. Bedwin – en moderlig husholderske og sykepleier til mr. Brownlow.
  Mr. Grimwig – en gammel venn av mr. Brownlow.
 Harry Maylie – Mrs. Maylie sønn, som vil gifte seg med Rose. 

I noen av Oliver Twist-filmene finnes ikke alle av disse personene.

Filmatiseringer
Filmer
 Oliver Twist (film fra 1909), første filmatisering av Dickens' roman, en stumfilm med Edith Storey og Elita Proctor Otis
 Oliver Twist (amerikansk film fra 1912), den første amerikanske fullengde-filmatiseringen med Vinnie Burns som Oliver og Nat C. Goodwin som Fagin
 Oliver Twist (britisk film fra 1912), den første britiske fullengde-filmatiseringen med Ivy Millais som Oliver og John McMahon som Fagin
 Oliver Twist (film fra 1916), en 1916 stumfilm filmatisering med Marie Doro som Oliver og Tully Marshall som Fagin
 Oliver Twist, Jr., amerikansk stumfilm fra 1921 regissert av Millard Webb
 Oliver Twist (film fra 1922), en stumfilm filmatisering med Lon Chaney som Fagin og Jackie Coogan som Oliver
 Oliver Twist (film fra 1933), en 1933-filmatisering av Dickens' roman, og den første med lyd
 Oliver Twist (film fra 1948), en 1948-filmatisering av David Lean
 Oliver, en britisk filmmusikal fra 1968.
 Oliver Twist (film fra 1974), en 1974 animert film med Billy Simpson som stemmen til Oliver og Davy Jones som stemmen til «Artful Dodger» (Luringen)Oliver og gjengen, animasjonsfilm fra 1988 produsert av Disney-konsernet
 Oliver Twist (film fra 1997 ), en 1997 fjernsynsfilm filmatisering av Dickens' roman
 Oliver Twist (film fra 2005 ), en 2005 filmatisering av Roman Polanski

TV-produksjonerOliver Twist (miniserie, 1962), med Bruce Prochnik som Oliver
Oliver Twist, en britisk-amerikansk tv-film fra 1982Oliver Twist'', en australsk animert tv-film fra 1982.
Oliver Twist, en britisk miniserie med Ben Rodska som Oliver
Oliver Twist, en britisk miniserie fra 1999
Oliver Twist, en britisk miniserie av 2007 BBC

 Referanser 

 Eksterne lenker 


Kategori:Romaner av Charles Dickens
Kategori:Bøker fra 1838